Erilaisia mbunalajeja Berliinin akvaariossa
**Malawijärven biotooppiakvaario** on akvaario, joka jäljittelee olosuhteita Njassajärvessä, jota akvaariotoiminnassa ja kalojen nimeämisessä kutsutaan useimmin Malawijärveksi.

Malawijärvessä elää useita endeemisiä värikkäitä kirjoahvenlajeja, jotka tulevat toimeen melko pienessä vesitilavuudessa (esimerkiksi lohikaloihin verrattuna). Ne ovat hyvin reviiritietoisia. Kalojen kosiskelumenot ovat näyttäviä, ne lisääntyvät akvaariossakin ja hoitavat poikasiaan tarmokkaasti.

Malawijärven eri osissa on erilaisia biotooppeja. Akvaarioharrastajien suosiossa on kivikkorannan biotoopin jäljittely. Kivikkorannan kirjoahvenia kutsutaan nimellä *mbunat* ja muita kirjoahvenia sitten *ei-mbunat* tai *haplochromidit*.

Muita biotooppeja ovat hiekkabiotooppi ja niin sanottu *välivyöhyke*. Välivyöhyke tarkoittaa aluetta kivikon ja hietikon välissä. Myös kalat on jaoteltu karkeasti näihin kolmeen tyyppiin - kivikkobiotoopin, hiekkabiotoopin ja välivyöhykkeen lajeihin.

Malawijärven vesi on kovaa, emäksistä (pH 7,5-8,7) ja melko lämmintä (23-28 astetta). Suomalainen vesijohtovesi on yleensä liian pehmeää malawiakvaarioon, kotioloissa kovuutta nostetaan ruokasoodalla tai erityisillä mineraalilisillä. Tavoiteltava kokonaiskovuus on noin 4 ja karbonaattikovuus 7.

Eliöstö
-------

Kivibiotoopin malawiakvaariossa ei pidetä yleensä kasveja. Malawijärvessä on kuitenkin kasvillisuutta, joten mikäli harrastaja päättää rakentaa biotooppinsa kuvaamaan sellaista aluetta, jossa kasveja tavataan, voi hän pitää kasveja akvaariossaan.

### Kaloja

Useimmat malawiahvenet ovat kasvinsyöjiä. Niiden väritys vaihtelee mielentilan ja ympäristön mukaan, joten lajien tunnistus kuvista on vaikeaa.

* Ampiaismalawinahven (*Pseudotropheus crabro*)
* Sinikoiratilapia (*Cynotilapia afra*)
* Ruostemalawinahven (*Iodotropheus sprengerae*)
* Kirjonenäahven (*Labeotropheus trewavasae*)
* Sininenäahven (*Labeotropheus fuelleborni*)
* Sinihuuliahven (*Labidochromis caeruleus*)
* Seepramalawinahven (*Maylandia zebra*)
* Kultamalawinahven (*Melanochromis auratus*)
* Sinijuovamalawinahven (*Melanochromis johannii*)
* Kuusiraitamalawinahven (*Pseudotropheus demasoni*)
* Keltamalawinahven (*Pseudotropheus lombardoi*)
* Sinikeltamalawinahven (*Pseudotropheus saulosi*)
* Njassanripsimonni (*Synodontis njassae*)

Kuvagalleria
------------

* Sinikoiratilapia Cynotilapia afra Sinikoiratilapia *Cynotilapia afra*
* Sininenäahven Labeotropheus fuelleborni Sininenäahven *Labeotropheus fuelleborni*
* KeltamalawinahvenkoirasKeltamalawinahvenkoiras
* Kultamalawinahven Melanochromis auratus, koirasKultamalawinahven *Melanochromis auratus*, koiras
* Värttinämalawinahven Protomelas taeniolatusVärttinämalawinahven *Protomelas taeniolatus*
* Torpedomalawinahven Pseudotropheus elongatusTorpedomalawinahven *Pseudotropheus elongatus*
* Sinikeltamalawinahven Pseudotrpheus saulosiSinikeltamalawinahven *Pseudotrpheus saulosi*
* Seepramalawinahven Maylandia zebraSeepramalawinahven *Maylandia zebra*

Katso myös
----------

* Tanganjikajärven biotooppiakvaario
* Riutta-akvaario

Lähteet
-------

1. ↑  Pekka Sivander (Arkistoitu – Internet Archive) (Harrastajan sivu)
2. 1 2  Leino, O.: Perustietoa malaweista  2004. Aqua Web. Viitattu 17.3.2008.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Malawijärven kirjoahvenet**.
* - suomalainen foorumi
* NL-Aqua - kirjoahventen erikoisliike
* Juissin malawit (Arkistoitu – Internet Archive) (suomalaisen harrastajan sivu)
* Cichlid Fishes of Lake Malawi, Africa - Michael Oliverin palkitut, laajat sivut (englanniksi)
* Malawi Cichlid Homepage (Arkistoitu – Internet Archive) (englanniksi)
* The Tropical Tank (englanniksi)
* Ciklid.org - ruotsalainen foorumi
* Arvio Ad Koningsin kirjasta Aponogeton 3/2006
* Polkie Malawi (Arkistoitu – Internet Archive) - paljon valokuvia

### Kirjallisuutta

* Konings Ad. (1997): Malawijärven kirjoahvenet. ISBN 951-97752-0-X
* Melke, S. (1993): Success with Cichlids from Lake Malawi & Tanganyika ISBN 978-0866224895
* Smith, M. (2000): Lake Malawi Cichlids (Complete Pet Owner's Manual) ISBN 978-0764115257